text: রফিকুল ইসলাম বাংলাদেশ আওয়ামী লীগের রাজনীতিবিদ, মুক্তিযুদ্ধা, যশোর-২ (ঝিকরগাছা-চৌগাছা) আসনের সাবেক সংসদ সদস্য ও বিদ্যুৎ, জ্বালানি ও খনিজ সম্পদ মন্ত্রণালয়ের সাবেক প্রতিমন্ত্রী।
  
  জন্ম ও প্রাথমিক জীবন 
  রফিকুল ইসলাম যশোর জেলায় জন্মগ্রহণ করেন।
  
  রাজনৈতিক ও কর্মজীবন 
  অধ্যাপক রফিকুল ইসলাম ছাত্রজীবন থেকে ছাত্রলীগের রাজনীতির সঙ্গে যুক্ত। তিনি ১৯৭১ সালে মুক্তিযুদ্ধ করেন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের মনোনীত প্রার্থী হলেও তিনি পরাজিত হন।
  
  তিনি ১৯৯১ সালের পঞ্চম জাতীয় সংসদ নির্বাচনে আওয়ামী লীগের মনোনয়নে যশোর-২ আসন থেকে প্রথমবার সংসদ সদস্য নির্বাচিত হয়েছিলেন। এর পর জুন ১৯৯৬ সালের সপ্তম জাতীয় সংসদ নির্বাচনেও তিনি আওয়ামী লীগের মনোনয়নে একই আসন থেকে সংসদ সদস্য নির্বাচিত হন। তিনি শেখ হাসিনার প্রথম মন্ত্রিসভার বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবেও দায়িত্ব পালন করেন।
  
  ২০০১ সালের অষ্টম জাতীয় নির্বাচনে আওয়ামী লীগের মনোনয়নে ও ২০১৪ সালের দশম জাতীয় সংসদ নির্বাচনে স্বতন্ত্র ভাবে অংশ নিয়ে পরাজিত হন তিনি।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:যশোর জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:শেখ হাসিনার প্রথম মন্ত্রিসভার সদস্য
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:বাংলাদেশের সাবেক প্রতিমন্ত্রী
title: রফিকুল ইসলাম (রাজনীতিবিদ)